Спират полетите до Бергамо и Шарлероа Превозвачът " Райънеър " спира полетите от Пловдив до Бергамо и Шарлероа . Те стартираха миналата година , но не предизвикаха очаквания интерес . Така от аеропорта остават редовните линии до Лондон три пъти седмично . В зимното разписание / края на декември 2018 - края на март 2019 г . / са включени три чартъра , също три пъти в седмицата - до Москва , Тел Авив и Белфаст . Съдбата на летище Пловдив е в мъгла . Концесията за аеропорта зацикли в края на юли , след като консорциумът между китайския конгломерат " Хайнан " ( HNA Airport Group ) и регистрирания в Холандия фонд " Пловдив Еърпорт Инвест " не се яви в Министерството на транспорта , информационните технологии и съобщенията ( МТИТС ) да подпише договора . Компанията спечели 35 - годишната концесия за летище Пловдив . Правителствено решение за това бе взето на 28 март тази година . Официалната лаконична информация от представителя на „ Хайнан “ Асен Василев бе , че китайската компания няма да успее да приключи с вътрешните си одобрения на бъдещата сделка . В медийното пространство обаче се появи информация за недоброто финансово здраве на конгломерата . " Хайнан " бил в процес на продажба на някои от международните си активи , за да ограничи вътрешния си дълг , натрупан през последните години . По същото време при трагичен инцидент във Франция загина основателят Уанг Джиен . Вторият кандидат за концесията " Консорциум Летище Пловдив " , в който участват " Тракия икономическа зона " и транспортната фирма ПИМК , до момента не е поканен за концесионер . Това предполага процедурата по стария Закон за концесиите , по чиито правила през 2017 г . стартира третият опит за отдаване на Летище Пловдив на концесия . Имаше и трети кандидат - „ Силк Роуд Пловдив Еърпорт “ , който бе отстранен в надпреварата заради пропуски в документацията . От пресцентъра на транспортното министерство съобщиха , че на този етап няма яснота какво ще се случи с концесията на аеропорта край Крумово . Новият министър Росен Желязков тепърва щял да се запознае с казуса и официално да излезе със становище . Вариантите са три - да покани втория кандидат " Консорциум Летище Пловдив " за концесионер , да стартира процедурата отначало или да я замрази . Подозрения за третия ход се породиха заради исканите от БСП промени в Закона за концесиите , които да забранят да се отдават на концесия държавни предприятия като летища и пристанища , които са били в забранителния списък . Според запознати предложението на БСП обаче едва ли ще се гласува . Най - неочаквано през август Община Пловдив , която дотогава твърдо заставаше зад " Консорциум Летище Пловдив " , поиска да управлява летището , а местният парламент единодушно гласува . Предложението от държавно да стане общинско бе внесено в Министерство на транспорта . По повод на казуса кметът Иван Тотев се мотивира , че в момента държавата не удовлетворява желанието на общината за развитие на Летище Пловдив . От Сдружение " Бизнесът за Пловдив " остро реагираха на искането на общината да си " пазари " летището и то при неясна финансова рамка и предложение за неговото развитие . Те изпратиха гневно писмо , включително и до премиера Бойко Борисов . " Начинът , по който се случи това , говори за външен натиск , който обслужва неясни за обществеността интереси . „ Бизнесът за Пловдив “ оценява действията на общинското ръководство по казуса с летището като необмислени , необосновани и опасни за града " , пише в писмото .